**REZULTATI PODUZETNIKA NA PODRUČJU URBANE AGLOMERACIJE RIJEKA U 2019. GODINI**

Odlukom Ministarstva regionalnoga razvoja i fondova Europske unije 21. rujna 2015. godine ustrojena je Urbana aglomeracija Rijeka (UAR) koja obuhvaća 10 jedinica: **gradove** Rijeku, Kastav, Kraljevicu i Opatiju te **općine** Čavle, Klanu, Kostrenu, Lovran, Mošćeničku Dragu i Viškovo[[1]](#footnote-1). Na području obuhvaćenom Urbanom aglomeracijom Rijeka, u 2019. godini bio je 7.691 poduzetnik što je povećanje za 9,5% u odnosu na 2018. godinu (7.021 poduzetnik).

|  |  |
| --- | --- |
| **Shema 1. Područje Urbane aglomeracije Rijeka** | Riječ je o poduzetnicima čije je sjedište u jednom od spomenutih gradova i općina, koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za 2019. godinu.Od navedenoga broja (7.691), najviše je poduzetnika sa područja grada Rijeke (5.020 ili 65,3%), a najmanji je broj poduzetnika u općini Klana (45 ili 0,6%). Kod 7.691 poduzetnika bilo je **42.726 zaposlenih**, što je prosječno 5,6 zaposlenih po poduzetniku. |

U 2019. godini poduzetnici čije je sjedište u jednom od gradova i općina obuhvaćenih Urbanom aglomeracijom Rijeka, ostvarili su ukupan prihod u iznosu od 27,7 milijardi kuna, što je povećanje od 7,6% u odnosu na prethodnu poslovnu godinu kao i ukupan rashod u iznosu od 26,6 milijardi kuna, što je povećanje od 5,3% u odnosu na prethodnu poslovnu godinu.

**Tablica 1. Broj poduzetnika i osnovni financijski rezultati poslovanja poduzetnika u gradovima/općinama Urbane aglomeracije Rijeka u 2019. godini**  *(iznosi u tisućama kuna)*

| **Naziv grada/općine** | **Broj poduzetnika** | **Broj zaposlenih** | **Ukupni prihod** | **Dobit razdoblja** | **Gubitak razdoblja** | **Neto dobit/gubitak** |
| --- | --- | --- | --- | --- | --- | --- |
| Kastav/grad | 461 | 2.351 | 2.205.946 | 112.466 | 38.590 | 73.876 |
| Kraljevica/grad | 107 | 488 | 193.224 | 11.087 | 2.159 | 8.928 |
| Opatija/grad | 762 | 3.563 | 2.430.161 | 148.921 | 73.989 | 74.932 |
| Rijeka/grad | 5.020  | 30.651 | 20.321.206 | 1.162.922 | 521.074 | 641.848 |
| Čavle/općina | 245 | 998 | 463.487 | 25.855 | 5.203 | 20.652 |
| Klana/općina | 45 | 613 | 291.457 | 5.874 | 11.166 | -5.292 |
| Kostrena/općina | 162 | 506 | 224.082 | 22.181 | 5.824 | 16.356 |
| Lovran/općina | 167 | 715 | 256.481 | 11.060 | 11.560 | -500 |
| Mošćenička Draga/općina | 68 | 140 | 34.792 | 2.350 | 3.138 | -789 |
| Viškovo/općina | 654 | 2.701 | 1.294.743 | 71.768 | 75.120 | -3.352 |
| **Ukupno poduzetnici UAR** | **7.691** | **42.726** | **27.715.579** | **1.574.483** | **747.824** | **826.660** |

*Izvor: Fina, Registar godišnjih financijskih izvještaja, obrada GFI-a za 2019. godinu*

U ukupnim prihodima poduzetnika Urbane aglomeracije Rijeka najveći je udio poduzetnika Rijeke (5.020), s ostvarenih 20,3 milijarde kuna (73,3%), 762 poduzetnika Opatije s 2,4 milijarde kuna (8,7%) i 461 poduzetnika Kastva s 2,2 milijarde kuna (7,9%).

**Tablica 2. Osnovni financijski rezultati poduzetnika na području Urbane aglomeracije Rijeka i poduzetnika Primorsko-goranske županije u 2019. godini** *(iznosi u tisućama kuna, prosječne plaće u kunama)*

| **Opis** | **Urbana aglomeracija Rijeka** | **Primorsko-goranska županija** |
| --- | --- | --- |
| **2018.**  | **2019.**  | **Indeks** | **2018.**  | **2019.**  | **Indeks** |
| Broj poduzetnika |  | 7.691 |  |  | 11.261 |  |
| Broj zaposlenih | 41.343 | 42.726 | 103,3 | 61.979 | 64.568 | 104,2 |
| Ukupni prihodi | 25.750.938 | 27.715.579 | 107,6 | 38.168.534 | 40.959.589 | 107,3 |
| Ukupni rashodi | 25.253.562 | 26.590.112 | 105,3 | 37.269.963 | 39.555.034 | 106,1 |
| Dobit prije oporezivanja | 1.742.676 | 1.870.952 | 107,4 | 2.428.212 | 2.569.088 | 105,8 |
| Gubitak prije oporezivanja | 1.245.300 | 745.485 | 59,9 | 1.529.640 | 1.164.532 | 76,1 |
| Dobit razdoblja | 1.543.238 | 1.574.483 | 102 | 2.116.301 | 2.203.910 | 104,1 |
| Gubitak razdoblja | 1.240.949 | 747.824 | 60,3 | 1.525.623 | 1.167.190 | 76,5 |
| **Konsolidirani financijski rezultat – dobit (+) ili gubitak (-) razdoblja**  | **302.288** | **826.660** | **273,5** | **590.678** | **1.036.721** | **175,5** |
| Izvoz | 5.294.220 | 5.919.569 | 111,8 | 7.744.771 | 8.487.825 | 109,6 |
| Uvoz | 2.772.645 | 3.290.196 | 118,7 | 4.388.524 | 4.934.339 | 112,4 |
| Investicije u novu dugotrajnu imovinu | 615.621 | 715.318 | 116,2 | 1.145.500 | 1.783.752 | 155,7 |
| Prosj. mjesečna neto plaća po zaposlenom | 5.477 | 5.660 | 103,3 | 5.406 | 5.595 | 103,5 |

*Izvor: Fina, Registar godišnjih financijskih izvještaja, obrada GFI-a za 2019. godinu*

Za usporedbu, u tablici 3. prezentirani su osnovni rezultati i brojčano stanje poduzetnika i zaposlenih kod poduzetnika u Primorsko-goranskoj županiji, Urbanoj aglomeraciji Rijeka i gradu Rijeka u 2019. godini.

**Tablica 3. Usporedba osnovnih rezultata poduzetnika na području PGŽ-a, UAR-a i grada Rijeke u 2019. godini**

*(iznosi u tisućama kuna, prosječne plaće u kunama)*

| **Naziv teritor. razine** | **Broj poduzetnika** | **Broj zaposlenih** | **Prosj. mjeseč. neto plaća** | **Ukupni prihodi** | **Ukupni rashodi** | **Dobit razdoblja** | **Gubitak razdoblja** | **Neto dobit** |
| --- | --- | --- | --- | --- | --- | --- | --- | --- |
| **PGŽ** | 11.261 | 64.568 | 5.321 | 40.959.589 | 39.555.034 | 2.203.910 | 1.167.190 | 1.036.721 |
| **UAR** | 7.691 | 42.726 | 5.660 | 27.715.579 | 26.590.112 | 1.574.483 | 747.824 | 826.660 |
| **Rijeka** | 5.020 | 30.651 | 5.848 | 20.321.206 | 19.461.189 | 1.162.922 | 521.074 | 641.848 |

*Izvor: Fina, Registar godišnjih financijskih izvještaja, obrada GFI-a za 2019. godinu*

Iz prezentiranih je podataka vidno da poduzetnici sa sjedištem u Rijeci imaju veliki udio u rezultatima poduzetnika na razini Primorsko-goranske županije i Urbane aglomeracije Rijeka. Njihov je udio u broju poduzetnika Urbane aglomeracije Rijeka 65,3%, u broju zaposlenih 71,7%, ukupnim prihodima 73,3%, ukupnim rashodima 73,2%, dobiti razdoblja 73,9%, gubitku razdoblja 69,7% i neto dobiti 77,6%. U 2019. godini poduzetnici Urbane aglomeracije Rijeke iskazali su pozitivan konsolidirani financijski rezultat u iznosu od 826,7 milijuna kuna što je za 173,5% više nego prethodne godine (302,3 milijuna kuna).

**Tablica 4. Rang lista TOP 10 poduzetnika prema DOBITI RAZDOBLJA na razini UAR-a u 2019. godini**

*(iznosi u tisućama kuna)*

| **Rang** | **OIB** | **Naziv** | **Sjedište** | **Broj zaposlenih** | **Ukupni prihodi** | **Dobit razdoblja** |
| --- | --- | --- | --- | --- | --- | --- |
| 1. | 92510683607 | PLODINE d.d. | Rijeka | 3.381 | 4.372.543 | 133.054 |
| 2. | 20950636972 | JGL d.d. | Rijeka | 510 | 575.915 | 77.877 |
| 3. | 80300395055 | JADRANSKA VRATA d.d. | Rijeka | 181 | 143.200 | 35.853 |
| 4. | 17195049659 | ACI d.d. | Rijeka | 358 | 237.439 | 31.842 |
| 5. | 28922587775 | KATARINA LINE d.o.o. | Opatija | 57 | 281.178 | 27.773 |
| 6. | 96120180349 | GIOMAX d.o.o. | Rijeka | 1 | 70.704 | 22.965 |
| 7. | 27531244647 | BRODOGRADILIŠTE V. LENAC d.d. | Rijeka | 431 | 319.810 | 20.838 |
| 8. | 57260863791 | POLIKLINIKA RIDENT d.o.o. | Rijeka | 188 | 134.285 | 19.967 |
| 9. | 45522650856 | MONTELEKTRO d.o.o. | Kastav | 160 | 209.475 | 18.677 |
| 10. | 35346133565 | BRODOKOMERC NOVA d.o.o. | Rijeka | 430 | 215.833 | 17.115 |
| **Ukupno TOP 10 poduzetnika Urbane aglomeracije Rijeka** | **5.697**  | **6.560.383** | **405.961** |
| **Ukupno SVI poduzetnici Urbane aglomeracije Rijeka (7.691)** | **42.726** | **27.715.579** | **1.574.483** |

*Izvor: Fina, Registar godišnjih financijskih izvještaja, obrada GFI-a za 2019. godinu*

**TOP 10 poduzetnika** prema dobiti razdoblja, čije je sjedište u jednom od gradova/općina UAR-a, u 2019. godini imali su 5.697 zaposlenih što je udio od 13,3% u broju zaposlenih kod poduzetnika UAR-a, ostvarili su ukupne prihode u iznosu od 6,6 milijardi kuna ili udio od 23,7% u ukupnim prihodima poduzetnika UAR-a te dobit razdoblja u iznosu od 406 milijuna kuna ili 25,8% ukupne dobiti razdoblja poduzetnika UAR-a.

**Slika 1. Prikaz osnovnih rezultata poslovanja poduzetnika društva PLODINE d.o.o. iz Rijeke -** *info.BIZ servis*



*Izvor: Financijska agencija, servis* [*info.BIZ*](https://www.fina.hr/info.biz)

U 2019. godini poduzetnici, čije je sjedište u jednom od gradova i općina obuhvaćenih Urbanom aglomeracijom Rijeka, ostvarili su ukupan prihod u iznosu od 27,7 milijardi kuna (njihov udio u ukupnim prihodima poduzetnika Primorsko-goranske županije iznosi 67,7%) te neto dobit u iznosu od 827 milijuna kuna (njihov udio u neto dobiti poduzetnika Primorsko-goranske županije iznosi 79,7%).

**Grafikon 1. Udio ukupnih prihoda i neto dobiti poduzetnika UAR-a u ukupnim prihodima i neto dobiti poduzetnika Primorsko-goranske županije u 2019. godini**

**

*Izvor: Fina, Registar godišnjih financijskih izvještaja, obrada GFI-a za 2019. godinu*

**Prema produktivnosti** (prihodu po zaposlenom), prvi su poduzetnici sa sjedištem u Kastvu s 938 tisuća kuna, slijede poduzetnici sa sjedištem u Opatiji sa 682 tisuće kuna te poduzetnici sa sjedištem u Rijeci sa 663 tisuće kuna prihoda po zaposlenom. Za usporedbu, produktivnost poduzetnika na razini Primorsko-goranske županije iznosila je 634 tisuća kuna, a na razini RH 821 tisuću kuna prihoda po zaposlenom.

**Grafikon 2. Prihod po zaposlenom u 2019. godini na razini Urbane aglomeracije Rijeka** (iznosi u tisućama kuna)

****

**Prosječna mjesečna neto plaća** obračunata zaposlenima kod poduzetnika sa sjedištem na području Urbane aglomeracije Rijeke u 2019. godini, iznosila je 5.660 kuna, što je 3,3% više u odnosu na 2018. godinu (5.477 kuna) te 1,2% više od iznosa prosječnu mjesečnu neto plaću koja je u 2019. godini obračunana zaposlenima kod poduzetnika sa sjedištem u Primorsko-goranskoj županiji (5.595 kuna).

**Grafikon 3. Prosječna mjesečna neto plaća** **obračunata zaposlenima kod poduzetnika u RH, u UAR-u i kodu TOP 5 gradova/općina UAR-a po visini prosječne mjesečne neto plaće**

*Izvor: Fina, Registar godišnjih financijskih izvještaja, obrada GFI-a za 2019. godinu*

**Najviša** prosječna mjesečna neto plaća obračunata je zaposlenima kod poduzetnika sa sjedištem u Rijeci (5.848 kuna), a slijede poduzetnici u Opatiji (5.783 kune), Kastvu (5.644 kune), Kraljevici (5.378 kuna) i Klani (4.912 kuna). **Najniža** mjesečna prosječna neto plaća obračunata je zaposlenima kod poduzetnika u općini Mošćenička Draga (3.853 kune).

Za usporedbu, prosječna mjesečna obračunana neto plaća zaposlenih kod poduzetnika na razini RH u 2019. godini je iznosila 5.815 kuna. Iznad toga prosjeka samo su poduzetnici sa sjedištem u Rijeci (0,6%), dok su poduzetnici u svim ostalim gradovima i općina obuhvaćenim Urbanom aglomeracijom Rijeka zaposlenima obračunali nižu plaću od prosjeka na razini RH.

Usporedba rezultata poduzetnika obuhvaćenih Urbanom aglomeracijom Rijeka od 2015. (osnovana u rujnu) do 2019. godine, s rezultatima poduzetnika na razini Primorsko-goranske županije, pokazala je da je broj poduzetnika rastao približno isto na razini oba skupa, 19,3% na razini PGŽ-a, a 19,6% na razini UAR-a, dok su broj zaposlenih, ukupni prihodi, ukupni rashodi, dobit razdoblja, neto dobit i izvoz više rasli kod poduzetnika na razini županije u odnosu na poduzetnike na razini aglomeracije. Kod poduzetnika na razini UAR-a više je rastao uvoz (62,5%) i prosječne mjesečne neto obračunane plaće (19,8%), dok je na razini PGŽ-a uvoz rastao 33,4%, a plaće 17,8%.

|  |  |
| --- | --- |
| [***Info.BIZ***](https://www.fina.hr/info.biz) ***servis*** *pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***830.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.**Ako ste zainteresirani i želite ugovoriti uslugu ili kupiti veći broj paketa:* *prodaja@fina.hr**Ako trebate korisničku podršku: 0800 0080,* *info@fina.hr* |  |

***Informacija o tome je li poslovni subjekt u blokadi ili ne****, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 81805, uz naknadu od 12,50 kuna (s PDV-om).*

1. Središnji državni portal, Ustrojena urbana aglomeracije Rijeka, preuzeto 10.ožujka 2021. <https://razvoj.gov.hr/prva-urbana-aglomeracija-u-republici-hrvatskoj-urbana-aglomeracija-rijeka/3190> [↑](#footnote-ref-1)